নির্বিঘ্নে সম্পন্ন এসএসসির পরীক্ষা! নিয়োগ নিয়ে শঙ্কায় দিলীপ ঘোষ

ওয়েব ডেস্ক: দীর্ঘ টালবাহানা ও বিতর্কের পর নির্বিঘ্নে শেষ হয়েছে এসএসসির শিক্ষক নিয়োগের পরীক্ষা (SSC)। সুপ্রিম নির্দেশে ২৬ হাজারের চাকরি বাতিলের পর ৯ বছর পর পরীক্ষা নিয়েছে কমিশন (SSC)। রবিবার নবম-দশমের শিক্ষক নিয়োগ পরীক্ষায় মোট চাকরিপ্রার্থী ছিল ৩ লক্ষ ১৯ হাজার ৯১৯ জন। পরীক্ষা কেন্দ্রের সংখ্যা ছিল ৬৩৬। আগামী ১৪ সেপ্টেম্বর একাদশ ও দ্বাদশের শিক্ষক নিয়োগ পরীক্ষা নেবে কমিশন। আগামী দিনের পরীক্ষায় শিক্ষা মন্ত্রী ব্রাত্য বসু আশার আলো দেখতে পেলেও দিলীপ ঘোষের মুখে অন্য কথা (Dilip Ghosh)। চাকরিপ্রার্থীদের স্বচ্ছ নিয়োগ হবে বলে মনে করছেন না বিজেপির প্রাক্তন রাজ্য সভাপতি।

“এই সরকার আসার পর পরীক্ষা করে না। বহু পরীক্ষা প্রথমবার হচ্ছে। পরীক্ষা যদিও হয় তার ফলাফল বেরোয় না” সোমবার সাংবাদিকদের প্রশ্নের উত্তরে এমনটাই জানালেন দিলীপ ঘোষ।

আরও পড়ুন: আলিপুরদুয়ার দুর্গাবাড়ির পুজো যেন হয়ে ওঠে এক মিলনক্ষেত্র!

উল্লেখ্য, প্রাতিষ্ঠানিক দুর্নীতির জেরে সুপ্রিম কোর্ট ২৬ হাজার শিক্ষক ও শিক্ষাকর্মীর চাকরি বাতিলের পর দিনের পর দিন ধর্নায় বসেছেন তাঁরা। গতকালের পরীক্ষার পরও যে হকের চাকরি আদায়ে ধর্নায় বসতে হবে এমনটাই মনে করছেন দিলীপ ঘোষ। তাঁর কথায়,”পাশ করে গেলে চাকরি হয় না। পাস করলেও তাঁদের ধর্নায় বসতে হয়। সেইতো ধর্নায় বসতে হবে। আর যদি চাকরি পেয়েও যায়, ডিএ পাবে না।”

প্রসঙ্গত, রবিবার সুষ্ঠুভাবেই নবম-দশমে নিয়োগের এসএসসি পরীক্ষা সম্পন্ন হয়েছে। প্রশ্নপত্রও বেশ সহজ ছিল বলেই জানিয়েছিলেন প্রার্থীরা। যদিও এই পরীক্ষাতেও যে কোনও দুর্নীতি হবে না তা গ্যারিন্টি দিয়ে বলা কঠিন। সময় মতো সহজ প্রশ্নপত্রে পরীক্ষা দিয়ে স্বস্তি প্রকাশ করলেও হকের চাকরি না পাওয়া পর্যন্ত আশঙ্কায় চাকরিপ্রার্থীরা।

দেখুন অন্য খবর